Det drejer sig om to steder på Kærhavegårdvej i Klarup og Nørholmsvej i Aalborg. Desuden er de polske arbejdere tilknyttet firmaet Danbud Polske, som 3F allerede over en længere periode har blokeret i Brønderslev. På en almindelig inspektionstur på en byggeplads i Klarup den 30. november blev fagforbundet 3F mildest talt chokeret over situationen. De har længe kæmpet mod arbejdere uden overenskomster. TV2/nord var med og kunne afsløre flere byggepladser i området, der bruger polske arbejdere. Bygherren, Rebild Byg, blev indkaldt til møde om situationen hos 3F i går, men dukkede ikke op. Nu vil virksomheden formentlig blive idømt en bod.
Fredag blokerer 3F tre byggepladser, fordi polske arbejdere opfører parcelhuse uden overenskomst.